সঙ্গে সঙ্গে কোনো ঘোষণা ছাড়াই লোকজন অস্থির ভঙ্গিতে লাফ দিয়ে উঠে দাঁড়িয়ে উদ্ভ্রান্তের মতো লাইনের ফাঁকে গুঁজে দিতে থাকে নিজেদের শরীর। ফলে নানা বয়সী নারী-পুরুষের সারিটি পরিণত হয় আঁকাবাঁকা এক নিরেট মানবপ্রাচীরে। মাইকের ‘সবাই ধৈর্যসহকারে লাইনে থাকেন, সবার জন্য যথেষ্ট কম্বল আছে, কেউ তাড়াহুড়া করবেন না’ – এসব কানফাটানো চিৎকার প্রবল হট্টগোলে চাপা পড়ে যায়। এ সময় ওয়ার্ড কমিশনার মাইক্রোফোন কেড়ে নিয়ে সবাইকে ধমকের সুরে বলেন, লাইন ভাঙলি, হুডোপুডি করলি কোম্বল দেওয়া অবে না কলাম।